cyanic-selkie/wikianc huggingface dataset:
พระสี่อิริยาบถ
การปรากฏ
ลักษณะพระพุทธรูปปางสี่อิริยาบถปรากฏหลักฐานอยู่ 3 แห่ง คือ วัดพระพายหลวง วัดเชตุพน อำเภอเมืองสุโขทัย จังหวัดสุโขทัย และวัดพระสี่อิริยาบถ จังหวัดกำแพงเพชร เป็นรูปแบบเฉพาะของศิลปะสุโขทัย
เชื่อว่าพระสี่อิริยาบถวัดพระพายหลวงน่าจะเป็นจุดเริ่มต้นการสร้างพระพุทธรูปแบบสี่อิริยาบถ สันนิษฐานว่าการทำพระพุทธลีลาที่นี่น่าจะหมายถึงปางเสด็จจากดาวดึงส์ ดังเห็นจากเค้าโครงประดับเทวดาพนมมืออยู่ทั้งสองข้างของพระพุทธเจ้า ส่วนผนังด้านทิศตะวันออกประดิษฐานพระพุทธรูปลีลา ยังมีเค้าโครงการกำหนดเขตในลักษณะของ "มูลคันธกุฎี" หรือ "กุฏิของพระพุทธเจ้า"
ระบบเกษตรกรรมพืชเดี่ยว
ระบบเกษตรกรรมพืชเดี่ยว (Monoculture) เป็นระบบเกษตรกรรมที่เป็นการปลูกพืชชนิดเดียวในบริเวณกว้างเป็นวิธีที่นิยมใช้โดยเกษตรกรผู้มีเนื้อที่ในการเกษตรกรรมเป็นจำนวนมาก ถ้าพูดถึงป่าระบบเกษตรกรรมพืชเดี่ยวก็หมายถึงการปลูกไม้พันธุ์เดียวเท่านั้น
คำว่า “ระบบเกษตรกรรมพืชเดี่ยว” มักจะใช้ในการเกษตรกรรมที่หมายถึงการปลูกพืชที่มีลักษณะคล้ายคลึงกันในด้านการเจริญเติบโตทางพันธุศาสตร์ เช่นการปลูกข้าวสาลี หรือไร่แอปเปิล หรือ ไร่องุ่น พืชพันธุ์เหล่านี้มีลักษณะการเจริญเติบโต ให้ผลสูง และใช้เนื้อที่น้อย เพราะการปลูก การบำรุง และการเก็บเกี่ยวสามารถทำให้เป็นมาตรฐานได้ การสร้างมาตรฐานเป็นการเพิ่มความมีประสิทธิภาพทางเกษตรกรรม นอกจากนั้นก็ยังสามารถจัดพืชผลให้เหมาะกับตำแหน่งที่ปลูกได้ เช่นเลือกพืชที่เหมาะกับเนื้อดิน หรือเลือกพืชที่มีฤดูการปลูกสั้น แต่เกษตรเชิงเดี่ยว ซึ่งนำรายได้จากการขายมาวัดความสำเร็จนั้น อาศัยปัจจัยภายนอกแทบทุกอย่างในการผลิต ต้องนำเข้าและใช้วัตถุดิบจากภายนอก ซึ่งเกษตรกรไม่สามารถกำหนดราคาเองได้ ต้นทุนส่วนใหญ่จึงมักอยู่ที่วัตถุดิบที่ไม่สามารถผลิตได้เอง และราคาขึ้นอยู่กับกลไกทางตลาด พ่อค้าวัตถุดิบจะเรียกราคาจากเกษตรกรได้ 100% ทำให้ชาวบ้านเป็นหนี้ในทุกฤดูการผลิต ยิ่งทำยิ่งเป็นหนี้ ไม่ทำก็เป็นหนี้อยู่เพราะหนี้เก่าออกดอกเรื่อยๆ ทำให้เกษตรกรต้องออกแสวงหาทางทำกินใหม่ๆในเมืองหลวง ส่งเงินใช้หนี้ เป็นหนี้ในระยะยาวทั้งชีวิต ดังกล่าว ทำให้คนไทยมีน้ำใจน้อยลง เพราะสภาวะที่ขาดแคลนเช่นเดียวกัน เกษตรกรต้องรับภาระต่างๆมากขึ้น เพราะพ่อค้าจะเอาแต่ผลผลิตงามๆ ชาวนาชาวไร่ก็ต้องซื้อปุ๋ยซื้อยาฆ่าแมลงเพิ่มมากขึ้นเพื่อไม่ให้โดนกดราคาจากพ่อค้าคนกลาง ส่งผลมาที่ประชาชนผู้บริโภคที่ต้องรับสารปนเปื้อนไปเรื่อยๆ ต่อมาก็ป่วย และเข้าโรงพยาบาล ขาดแคลนรายได้ เป็นผลกระทบระยะยาวเช่นเดียวกัน
ระบบเกษตรกรรมพืชเดี่ยวให้ผลิตผลมากกว่าโดยไม่มีคู่แข่งจากพืชอื่น และการปลูกอย่างเป็นระเบียบทำให้การใช้เนื้อที่มีประสิทธิภาพมากกว่าพืชผสม แต่ผลเสียคือพืชจะดูดอาหารที่ต้องการออกจากดินโดยไม่มีการทดแทนเช่นระบบการปลูกพืชหลากชนิด
พระเจ้าบรมวงศ์เธอ พระองค์เจ้าพวงแก้ว
พระเจ้าบรมวงศ์เธอ พระองค์เจ้าพวงแก้ว (พ.ศ. 2364 - พ.ศ. 2392) เป็นพระราชธิดาพระองค์ที่ 33 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดายี่สุ่น
พระประวัติ
พระเจ้าบรมวงศ์เธอ พระองค์เจ้าพวงแก้ว ประสูติเมื่อพ.ศ. 2364 เป็นพระราชธิดาในพระบาทสมเด็จพระนั่งเกล้าเจ้าอยู่หัวประสูติแต่เจ้าจอมมารดายี่สุ่น มีพระเชษฐภคินีร่วมเจ้าจอมมารดา 1 พระองค์คือ พระเจ้าบรมวงศ์เธอ พระองค์เจ้าเงินยวง
พ.ศ. 2392 เกิดไข้ป่วงหรืออหิวาตกโรคระบาดอย่างหนักไปทั่วทุกหนทุกแห่งในสยาม ชาวกรุงเทพล้มตายเป็นอันมาก พระองค์เจ้าพวงแก้ว ทรงประชวรและสิ้นพระชนม์ด้วยโรคอหิวาในเหตุการณ์ครั้งนั้น ปรากฏใน พระราชพงศาวดารกรุงรัตนโกสินทร์ รัชกาลที่ 3 ว่า
"ฝ่ายที่กรุงเทพมหานคร เมื่อเดือน ๗ แรม ๑ ค่ำ เกิดความไข้ป่วงทั้งแผ่นดิน ไข้นั้นเป็นมาแต่ประเทศฝ่ายทะเล เป็นมาแต่เมืองฝ่ายตะวันตกขึ้นมาก่อน ไข้นั้นเป็นขึ้นมาถึงกรุงเทพมหานคร เป็นขึ้นไปจนถึงเมืองฝ่ายเหนือ เสียพระเจ้าลูกยาเธอ พระองค์เจ้าเฉลิมวงศ์องค์ ๑ พระองค์เจ้าจินดาองค์ ๑ พระราชธิดา พระองค์เจ้าพวงแก้วองค์ ๑ เสนาบดี เจ้าพระยาบดินทรเดชา ๑..."
พระเจ้าบรมวงศ์เธอ พระองค์เจ้าพวงแก้วสิ้นพระชนม์ในรัชกาลที่ 3 เมื่อพ.ศ. 2392 พระชันษา 29 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร พ.ศ. 2393
โรงเรียนไชยปราการ
โรงเรียนไชยปราการ (Chaiprakarn School) เป็นโรงเรียนมัธยมศึกษาขนาดเล็ก นอกเขตตัวเมืองเชียงใหม่ เป็นโรงเรียนประจำอำเภอไชยปราการ เปิดสอนในระดับชั้นมัธยมศึกษาปีที่ 1 ถึงชั้นมัธยมศึกษาปีที่ 6
ประวัติ
โรงเรียนไชยปราการ ตั้งอยู่ที่ 99 หมู่ที่ 2 ถนนสายเชียงใหม่ – ฝาง ตำบลหนองบัว อำเภอไชยปราการ จังหวัดเชียงใหม่ ตั้งขึ้นเมื่อปี พ.ศ. 2503 ณ บริเวณป่าช้าเก่า ซึ่งประชาชน ผู้ใหญ่บ้าน กำนัน นายอำเภอฝาง ผู้ช่วยศึกษาธิการอำเภอฝาง และคณะสงฆ์ในตำบลปงตำ (เดิม) ได้ร่วมมือกันตัดโค่นต้นไม้ปรับสนามจนเรียบใช้การได้ พร้อมกันนั้น นายโท ลีฬหาชีวะ ได้มอบที่ดินของตนสมทบอีก 3 ไร่ 2 งาน รวมเป็นเนื้อที่ 13 ไร่ 1 งาน 28 ตารางวา ขณะก่อตั้งเริ่มแรกได้ไปอาศัยเรียนที่ศาลาวักสุกาวาส (วัดแม่ขิ) เปิดสอนระดับ ม.1 – ม.3 (เทียบ ป.58 – ป.7) เดิมชื่อว่า “โรงเรียนมัธยมแม่ขิ”
การเรียนในระดับชั้นมัธยมศึกษาตอนต้น ม.1-3
มีทั้งสิ้น 8 ห้องเรียน
การเรียนในระดับชั้นมัธยมศึกษาตอนปลาย ม.4-6
มีทั้งสิ้น 8 ห้องเรียน
ดิเอลเดอร์สครอลล์ส V: สกายริม
ดิเอลเดอร์สครอลล์ส V: สกายริม (The Elder Scrolls V: Skyrim) เป็นวิดีโอเกมโอเพนเวิลด์แนวแอ็กชันเล่นตามบทบาท พัฒนาโดยเบเธสด้าเกมสตูดิโอส์ และจัดจำหน่ายโดยเบเธสด้าซอฟท์เวิร์คส์ เป็นเกมภาคหลักลำดับที่ห้าในชุดเกม ดิเอลเดอร์สครอลล์ส โดยเป็นเกมภาคต่อจากเกม ดิเอลเดอร์สครอลล์ส IV: อ็อบลิเวียน ในปี 2006 ตัวเกมวางจำหน่ายทั่วโลกสำหรับไมโครซอฟท์ วินโดวส์ เพลย์สเตชัน 3 และ เอกซ์บอกซ์ 360 ในวันที่ 11 พฤศจิกายน 2011
ดิเอลเดอร์สครอลล์ส V: สกายริม ได้รับการพัฒนาโดยใช้ Creation Engine ซึ่งถูกสร้างขึ้นใหม่สำหรับการพัฒนาเกมนี้โดยเฉพาะ ทีมงานเลือกใช้โลกโอเพนเวิลด์ที่ไม่เหมือนใครและหลากหลายมากกว่า Imperial Province of Cyrodiil ของเกม อ็อบลิเวียน ซึ่งท็อดด์ ฮาวเวิร์ด ผู้กำกับเกมและผู้อำนวยการสร้าง มองว่าน่าสนใจน้อยกว่าเมื่อเปรียบเทียบกัน เมื่อตัวเกมวางจำหน่าย ตัวเกมได้รับเสียงชื่นชมอย่างหล่นหลามจากการพัฒนาของตัวละคร การออกแบบโลก งานภาพ และการต่อสู้โดยใช้อาวุธคู่ และถูกวิพากษ์วิจารณ์เล็กน้อยโดยมุ่งเป้าไปที่การต่อสู้ระยะประชิด การต่อสู้ของมังกร และปัญหาทางเทคนิคมากมายหลังการวางจำหน่าย นักวิจารณ์ยกให้ ดิเอลเดอร์สครอลล์ส V: สกายริม เป็นหนึ่งในวิดีโอเกมที่ยิ่งใหญ่ที่สุดตลอดกาล ตัวเกมถูกจัดส่งให้กับร้านค้าปลีกกว่า 7 ล้านชุดภายในสัปดาห์แรกของการวางจำหน่าย และทำยอดขายมากกว่า 30 ล้านชุดบนทุกแพลตฟอร์ม ณ เดือนพฤศจิกายน 2559 ทำให้เป็นหนึ่งในวิดีโอเกมที่ขายดีที่สุดในประวัติศาสตร์
ส่วนเสริมเนื้อหาที่ดาวน์โหลดได้ สามรายการคือ Dawnguard, Hearthfire และ Dragonborn วางจำหน่ายแบบแยกต่างหาก ก่อนจะมัดขายพ่วงกับเกมหลักในชื่อ ดิเอลเดอร์สครอลล์ส V: สกายริม เลเจนดารีอีดีชัน และวางจำหน่ายในเดือนมิถุนายน 2013 มีการวางจำหน่ายเวอร์ชันรีมาสเตอร์ในชื่อ ดิเอลเดอร์สครอลล์ส V: สกายริม สเปเชียลอีดีชัน โดยวางจำหน่ายสำหรับไมโครซอฟท์ วินโดวส์ เพลย์สเตชัน 4 และ เอกซ์บอกซ์วัน ในเดือนตุลาคม 2016 โดยในเวอร์ชันนี้ประกอบด้วยส่วนเสริมเนื้อหาที่ดาวน์โหลดได้ทั้งสามและกราฟิกที่ถูกอัพเกรด เวอร์ชันพอร์ตสำหรับนินเท็นโด สวิตช์ วางจำหน่ายในเดือนพฤศจิกายน 2017 ตัวเกมเวอร์ชันเฉพาะวีอาร์แยกต่างหากมีชื่อว่า ดิเอลเดอร์สครอลล์ส V: สกายริม วีอาร์ วางจำหน่ายในเดือนพฤศจิกายน 2017 สำหรับเพลย์สเตชัน 4 โดยใช้เพลย์สเตชัน วีอาร์ และวางจำหน่ายสำหรับชุดวีอาร์ที่ใช้สำหรับไมโครซอฟท์ วินโดวส์ ในเดือนเมษายน 2018 นอกจากนี้ สเปเชียลอีดีชัน ยังมีการวางจำหน่ายบนเพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส โดยเป็นส่วนหนึ่งของชุดรวมในชื่อ ดิเอลเดอร์สครอลล์ส V: สกายริม แอนนิเวอร์ซารีอีดีชัน ซึ่งวางจำหน่ายในเดือนพฤศจิกายน 2021
การทัพของฝรั่งเศสในอียิปต์และซีเรีย
การทัพของฝรั่งเศสในอียิปต์และซีเรีย (French campaign in Egypt and Syria; ค.ศ. 1798–1801) เป็นการทัพของนโปเลียน โบนาปาร์ตในพื้นที่ดินแดนออตโตมันซึ่งประกอบไปด้วยอียิปต์และซีเรีย เพื่อปกป้องผลประโยชน์ทางการค้าของฝรั่งเศสและจัดตั้งองค์กรทางวิทยาศาสตร์ในภูมิภาค การทัพนี้ยังเป็นอีกหนึ่งของจุดประสงค์หลักของการเกิดการทัพเมดิเตอร์เรเนียน ค.ศ. 1798 ซึ่งเป็นการยุทธวิธีทางการทัพเรือรวมถึงการยึดเกาะมอลตาและเกาะครีตของกรีก ต่อมาถึงท่าเรืออเล็กซานเดรีย การทัพจบลงด้วยความพ่ายแพ้ของนโปเลียนซึ่งนำไปสู่การถอนทหารฝรั่งเศสออกจากภูมิภาค
ในด้านวิทยาศาสตร์ การสำรวจนำไปสู่การค้นพบศิลาโรเซตตา ทำให้เกิดสาขาอียิปต์วิทยา แม้จะได้รับชัยชนะและการเดินทางสู่ซีเรียที่ประสบความสำเร็จในขั้นต้น แต่ในที่สุดนโปเลียนและกองทัพของเขาก็พ่ายแพ้และถูกบังคับให้ถอนกำลัง โดยเฉพาะหลังจากกองเรือฝรั่งเศสประสบกับความพ่ายแพ้ในยุทธการที่แม่น้ำไนล์
วันรีพับลิก
วันรีพับลิก (OneRepublic) เป็นวงดนตรีแนวป็อปร็อกชาวอเมริกันมาจากโคโลราโดสปริงส์ รัฐโคโลราโด ก่อตั้งในปี ค.ศ. 2003 โดยไรอัน เท็ดเดอร์ และแซ็ก ฟิลคินส์ วงประสบความสำเร็จผ่านทางมายสเปซตั้งแต่ยังไม่เซ็นสัญญากับค่ายเพลงใด ๆ จนกระทั่งในปี ค.ศ. 2003 วงได้พบกับนักแสดงจากฮอลลีวูด เคลลี แบร์เร็ตต์ เธอโทรศัพท์ไปยังตัวแทนฝ่ายคัดสรรและพัฒนาศิลปิน เพื่อติดต่อลูกพี่ลูกน้อง จิมมี เอียนเนอร์ และดอนนี เอียนเนอร์ ซึ่งเป็นประธานบริษัทโซนีในขณะนั้น ให้มาชมการแสดงของวง พวกเขาเซ็นสัญญากับค่ายเพลงโซนี บีเอ็มจี เป็นเวลาสามปี ก่อนย้ายไปอยู่ค่ายมอสลีย์มิวสิกกรุ๊ป
ในปี ค.ศ. 2007 วันรีพับลิกเผยแพร่อัลบั้มเปิดตัว ดรีมมิงเอาต์ลาวด์ ซิงเกิลเปิดตัวคือ "อะพอโลไจซ์" ได้ทิมบาแลนด์เรียบเรียงดนตรีใหม่ให้ เพลงประสบความสำเร็จอย่างยิ่งใหญ่ ติดอันดับหนึ่งใน 16 ประเทศ และได้เข้าชิงรางวัลแกรมมี ซิงเกิลที่สอง "สต็อปแอนด์สแตร์" ก็ประสบความสำเร็จเช่นกัน อัลบั้มได้รับการรับรองจากสมาคมผู้ประกอบกิจการเพลงของสหรัฐอเมริกา (RIAA) อัลบั้มที่สอง เวกกิงอัป (ค.ศ. 2009) มีเพลงที่ประสบความสำเร็จมากมาย เช่น "ออลเดอะไรต์มูฟส์" "ซีเคร็ตส์" "มาร์ชชินออน" และ "กูดไลฟ์" เพลง "กูดไลฟ์" ติดสิบอันดับแรกบนชาร์ตบิลบอร์ดฮอต 100
อัลบั้มที่สาม เนทีฟ (ค.ศ. 2013) เป็นอัลบั้มแรกของวงที่ติดสิบอันดับแรกบนชาร์ตบิลบอร์ด 200 กลายเป็นอัลบั้มที่ติดอันดับสูงที่สุดจนถึงปัจจุบัน โดยติดที่อันดับที่ 4 ซิงเกิลเปิดตัว "อิฟไอลูสมายเซลฟ์" ติดสิบอันดับแรกในหลายประเทศ ขณะที่ซิงเกิลที่สาม "เคาน์ติงสตาส์" กลายเป็นเพลงที่ประสบความสำเร็จมากที่สุดของวง ติดห้าอันดับแรกในออสเตรเลีย แคนาดา เยอรมนี ไอร์แลนด์ นิวซีแลนด์ สหรัฐอเมริกา และสหราชอาณาจักร ขึ้นถึงอันดับ 2 บนชาร์ตบิลบอร์ดฮอต 100 เท่ากับเพลง "อะโพโลไจซ์" ในปี ค.ศ. 2007
ในปี ค.ศ. 2016 วันรีพิบลิกออกผลงานอัลบั้มที่สี่ โอมายมาย ต่อมาวงประกาศว่าอัลบั้มที่ห้า ฮิวแมน จะออกเผยแพร่ในปี ค.ศ. 2021 โดยประกอบด้วยซิงเกิล "เรสคิวมี" และ "วอนเทด" ที่เผยแพร่ไปแล้วก่อนหน้า
ช่วงต้นของวง
นักเขียนเพลงและนักสร้างงานเพลง Ryan Tedder และเพื่อนร่วมโรงเรียนมัธยม Zach Filkins ได้ก่อตั้งวงดนตรีขึ้นใน Colorado Spring, โคโลราโด โดยชื่อวงในตอนนั้นคือ Republic
Tedder ได้รับความสนใจจากนักสร้างงานเพลง ทิมบาแลนด์ ในระหว่างที่เขาแสดงผลงานในรายการที่มี MTV ให้การสนับสนุน ทิมบาแลนด์จึงเซ็นสัญญาให้เขาเป็นลูกศิษย์ Tedder และ Filkins แยกทางกันสองปีให้หลังภายใต้การติวจากทิมบาแลนด์ ในระหว่างนั้น Tedder ทำงานโดยใช้นามแฝง เขาได้รับชื่อเสียงจากการสร้างผลงานและเขียนเพลงให้ศิลปินหลายคน และได้รับการเสนอชื่อเข้าชิงรางวัลแกรมมีจากงานของเขาในอัลบั้ม
พวกเขาทำงานในห้องบันทึกเสียงโดยใช้เวลาสองปีครึ่ง และได้ทำอัลบั้มเต็มขึ้นมา พร้อมด้วยเพลง "Sleep" ที่จะใช้เป็นเพลงเปิดตัว แต่สองเดือนก่อนที่อัลบั้มจะออกวางขายนั้น ทางค่าย Columbia Records ยกเลิกสัญญา วง OneRepublic กลับมีชื่อเสียงใน MySpace และกลายเป็นวงดนตรีอันดับที่หนึ่งที่ยังไม่ได้เซ็นสัญญา วงดนตรีเริ่มได้รับความสนใจจากค่ายเพลงต่าง ๆ รวมถึงค่ายเพลงของทิมบาแลนด์เอง ท้ายที่สุด วง OneRepublic จึงเซ็นสัญญากับกลุ่มสังกัด Mosley Music และกลายเป็นวงดนตรีร็อกวงแรกที่ได้เซ็นสัญญากับกลุ่มสังกัดนี้
เริ่มเป็นที่รู้จักด้วยอัลบั้ม Dreaming Out Loud พร้อมเพลง "Apologize": ค.ศ. 2007 – กลางปีค.ศ. 2009
เพลงของ OneRepublic ชื่อ "Apologize" ซึ่ง Ryan Tedder เขียนนั้น ใส่ไว้ในอัลบั้มเปิดตัว Dreaming Out Loud และใส่ไว้ในอัลบั้มของทิมบาแลนด์ Shock Value ในปีค.ศ. 2007 ในรูปแบบรีมิกซ์ แบบรีมิกซ์นี้มีคนซื้อมากถึงสามล้านแผ่นในสหรัฐอเมริกา และ ห้าล้านแผ่นทั่วโลก เพลงนี้ขึ้นถึงอันดับที่สามในอันดับเพลงของสหราชอาณาจักรในวันที่ 11 พฤศจิกายน ค.ศ. 2007 "Apologize" ยังเป็นเพลงที่เปิดมากที่สุดในอเมริกาเหนือ โดยเปิดมากกว่า 10,331 รอบในหนึ่งสัปดาห์ เพลงนี้อยู่ในตำแหน่งอันดับที่หนึ่งถึงห้าเดือนก่อนที่จะถูกเพลง "Bleeding Love" ทำลายสถิติ ซึ่งก็เป็นเพลงที่ Tedder ร่วมเขียนและร่วมสร้างเช่นกัน
ซิงเกิ้ลที่สองของอัลบั้ม “Stop and Stare” เผยแพร่เมื่อเดือนมีนาคม 2007 อยู่อันดับ 12 ของชาร์ต Hot 100 และอันดับ 9 ในชาร์ต Pop 100 ถึงแม้เพลงนี้จะไม่ได้ประสบความสำเร็จมากเท่ากับ "Apologize" แต่ก็ทำให้วันรีพัลิกเป็นที่สนใจเช่นกัน ซิงเกิ้ลที่สาม "Say (All I Need)" เผยแพร่ที่ฝั่งอังกฤษและสหรัฐอเมริกาในเดือนมิถุนายน 2008 ส่วนซิงเกิ้ลที่สี่ซึ่งเป็นซิงเกิ้ลสุดท้ายของอัลบั้ม “Mercy” เผยแพร่ในเดือนกันยายน 2008 อัลบั้มวางแผงในสหรัฐอเมริกาเมื่อวันที่ 20 กันยายน 2007 และจำหน่ายทั่วโลกต้นปี 2008 อัลบั้ม Dreaming Out Loud มียอดจำหน่าย 822,458 ก๊อปปี้ในสหรัฐอเมริกา และมากกว่าสองล้านก๊อปปี้ทั่วโลกในปี 2009
อัลบั้มแรกของพวกเขาเปิดตัวในสหรัฐอเมริกาในวันที่ 20 พฤศจิกายน ค.ศ. 2007 และต้นปีค.ศ. 2008 สำหรับประเทศต่าง ๆ ทั่วโลก อัลบั้ม Dreaming Out Loud ของพวกเขาขายได้ 822,458 แผ่นในสหรัฐอเมริกา ณ เดือนมกราคม ค.ศ. 2009 พร้อมกับยอดขายทั่วโลกถึง 1.8 ล้านแผ่น
อัลบั้ม Waking Up พร้อมกับเพลง "All the Right Moves": ค.ศ. 2009–ค.ศ. 2011
ในวันที่ 24 กันยายน ค.ศ. 2008 วง OneRepublic กล่าวในระหว่างการแสดงสด ณ London Forum ในสหราชอาณาจักรว่าพวกเขากำลังทำงานเพลงใหม่ในอัลบั้มที่จะวางขายในฤดูร้อน ปี ค.ศ. 2009 วงได้เล่นเพลงใหม่ของพวกเขา "All The Right Moves" วงได้ย้ายไปอยู่ในเดนเวอร์ โคโลราโดเพื่อทำงานในอัลบั้มใหม่ให้เสร็จ
อัลบั้ม Native (ค.ศ. 2012–ค.ศ. 2014), อัลบั้ม Oh My My (ค.ศ. 2014–2017) และอัลบั้ม Human (ค.ศ. 2017–ปัจจุบัน)
อัลบั้มที่สามของวันรีพับลิก เนทีฟ (Native) ออกจำหน่ายวันที่ 22 มีนาคม ค.ศ. 2013 ทำอันดับเปิดตัวอันดับที่ 4 ใน บิลบอร์ด 200 มีซิงเกิลที่เป็นรู้จักกันมากที่สุดคือ "เคาน์ติงสตาส์" ขึ้นสู่อันดับที่หนึ่งในชาร์ตเพลงหลายประเทศ ณ เดือนตุลาคม ค.ศ. 2020 มิวสิกวิดีโอของเพลงนี้ในเว็บไซต์ยูทูบ มียอดผู้ชมกว่า 3 พันล้านครั้ง
ระหว่างปี ค.ศ. 2017–2019 วันรีพับลิกเผยแพร่หลายซิงเกิล เช่น "สเตรนเจอร์ธิงส์" (ร่วมกับไคโก), "สตาร์ตอะเกน" (ร่วมกับลอจิก ประกอบซีรีส์ 13 บันทึกลับหัวใจสลาย) และ "โบนส์" (ร่วมกับกาแลนติส) ในวันที่ 15 กันยายน ค.ศ. 2019 ไรอัน เท็ดเดอร์ นักร้องนำของวงให้สัมภาษณ์ว่าอัลบั้มที่ 5 จะใช้ชื่อว่า ฮิวแมน (Human) และประกอบด้วย 10 เพลง รวมถึงซิงเกิลที่เผยแพร่ไปแล้วก่อนหน้าอย่าง "เรสคิวมี" และ "วอนเทด" ต่อมาในวันที่ 11 ตุลาคม ค.ศ. 2020 เท็ดเดอร์กล่าวว่าอัลบั้ม Human จะออกเผยแพร่ในปี ค.ศ. 2021 หลังเลื่อนมาจากฤดูใบไม้ร่วงเนื่องจากการระบาดทั่วของไวรัสโคโรนาที่กำลังดำเนินอยู่
กรมส่งเสริมวัฒนธรรม
ประวัติ
กรมส่งเสริมวัฒนธรรม เดิมคือสำนักงานคณะกรรมการวัฒนธรรมแห่งชาติ จัดตั้งขึ้นตามพระราชบัญญัติปรับปรุงกระทรวง ทบวง กรม พ.ศ. 2501 เมื่อวันที่ 29 สิงหาคม พ.ศ. 2501 เป็น กองวัฒนธรรม สำนักงานปลัดกระทรวงศึกษาธิการ ต่อมาในปี พ.ศ. 2515 ได้มีประกาศคณะปฏิวัติฉบับที่ 217 ให้กองวัฒนธรรม โอนไปสังกัดกรมการศาสนา กระทรวงศึกษาธิการ ตั้งแต่วันที่ 1 ตุลาคม พ.ศ. 2515 กระทั่งในรัฐบาลของหม่อมราชวงศ์คึกฤทธิ์ ปราโมช ได้มีการแต่งตั้งคณะกรรมการวัฒนธรรมไทยขึ้นคณะหนึ่ง ให้มีอำนาจหน้าที่ พิจารณาจัดตั้งสถาบันวัฒนธรรมแห่งชาติ เพื่อดำเนินการศึกษา ค้นคว้า ปรับปรุง รักษา ส่งเสริมเผยแพร่ และปลูกฝังวัฒนธรรมของชาติให้แก่ประชาชนและเยาวชน แต่ยังไม่ทันได้ดำเนินการอย่างไรก็เปลี่ยนรัฐบาล
จนในรัฐบาลของพลเอกเกรียงศักดิ์ ชมะนันท์ ได้มีการประกาศใช้พระราชบัญญัติสำนักงานคณะกรรมการวัฒนธรรมแห่งชาติ พ.ศ. 2522 จึงได้ถือกำเนิดสำนักงานคณะกรรมการวัฒนธรรมแห่งชาติอย่างเป็นทางการ เมื่อวันที่ 24 มีนาคม พ.ศ. 2522 ในสังกัดกระทรวงศึกษาธิการ ต่อมาในปี พ.ศ. 2545 จึงได้โอนมาสังกัดกระทรวงวัฒนธรรม
ในปี พ.ศ. 2553 ได้มีการโอนภารกิจของคณะกรรมการวัฒนธรรมแห่งชาติไปยังสำนักงานปลัดกระทรวงวัฒนธรรม จึงได้มีการเปลี่ยนแปลงชื่อจากเดิมเป็น "กรมส่งเสริมวัฒนธรรม"
หน่วยงานในสังกัด
กฎกระทรวงแบ่งส่วนราชการกรมส่งเสริมวัฒนธรรมกระทรวงวัฒนธรรม พ.ศ. 2557 ให้แบ่งส่วนราชการกรมส่งเสริมวัฒนธรรม ดังต่อไปนี้
ความซื่อสัตย์สุจริต
ความซื่อสัตย์สุจริต (integrity) เป็นแนวคิดว่าด้วยความประพฤติซึ่งสอดคล้องกับหลักคุณธรรมอย่างคงเส้นคงวา
กีฬาฟันดาบในโอลิมปิกฤดูร้อน 1924
การแข่งขันฟันดาบในโอลิมปิกฤดูร้อน 1924 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 8 ที่กรุงปารีส ประเทศฝรั่งเศส ระหว่างวันที่ 27 มิถุนายน - 18 กรกฎาคม พ.ศ. 2467 จัดขึ้นที่สนาม Stade d’Escrime de Colombes, Velodrome d’Hiver ซึ่งการแข่งขันกีฬาฟันดาบครั้งนี้มีการแข่งขันทั้งหมด 7 รายการ คือ ประเภททีมชาย 6 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 240 คน จาก 23 ประเทศ
ฌ็อง-บาติสต์ กอลแบร์ มาร์ควิสแห่งแซเญอแล
ฌ็อง-บาติสต์ อ็องตวน กอลแบร์ มาร์ควิสแห่งแซเญอแล (Jean-Baptiste Antoine Colbert; 1 พฤศจิกายน 1651 – 3 พฤศจิกายน 1690) นักการเมืองชาวฝรั่งเศสผู้เป็นบุตรชายคนโตของฌ็อง-บาติสต์ กอลแบร์ ขุนนางคนสำคัญผู้ดำรงตำแหน่งรัฐมนตรีว่าการกระทรวงพาณิชย์ในรัชสมัยของพระเจ้าหลุยส์ที่ 14
ความซื่อสัตย์
ความซื่อสัตย์ หมายถึงแง่มุมหนึ่งของศีลธรรม แสดงถึงคุณลักษณะทางบวกและคุณธรรม เช่น ความซื่อสัตย์สุจริต ความจริงใจ ความตรงไปตรงมา พร้อมด้วยความประพฤติตรง ตลอดจนการงดเว้นการโกหก การคดโกง หรือการลักขโมย เป็นต้น ยิ่งไปกว่านั้น ความซื่อสัตย์ยังหมายถึงความน่าไว้วางใจ ความภักดี ความเป็นธรรมและความบริสุทธิ์ใจอีกด้วย
หลายเชื้อชาติและวัฒนธรรมของแต่ละศาสนาให้ค่าความซื่อสัตย์เป็นอย่างมาก.
ฟุตบอลชิงถ้วยพระราชทานประเภท ง. ประจำปี 2556
การแข่งขันฟุตบอลถ้วยพระราชทาน ง ประจำปี 2556 เปิดรับสมัครทีมเข้าร่วมแข่งขันในระหว่างวันที่ 18-25 ธันวาคม 2556 และเริ่มแข่งขันตั้งแต่วันที่ 21 เมษายน 2557 (รอบแบ่งกลุ่ม 21 เมษายน - 20 พฤษภาคม) ถึงวันที่ 6 มิถุนายน 2557 โดยแข่งขันที่สนามศูนย์ฝึกหนองจอก และนัดชิงชนะเลิศแข่งขันที่ สนามราชมังคลากีฬาสถาน การกีฬาแห่งประเทศไทย หัวหมาก โดยมีจำนวนสโมสรสมัครเข้าร่วมการแข่งขันทั้งสิ้น 37 สโมสร โดยทำการจับสลากแบ่งสาย ออกเป็น 8 สายๆ ละ 4-5 สโมสร โดยแข่งขันพบกันหมดในกลุ่ม
ทั้งนี้ ทีมที่สามารถเข้าสู่รอบ 8 ทีมสุดท้าย จะได้สิทธิ์ผ่านเลื่อนชั้นขึ้นไปแข่งขันในฟุตบอลถ้วยพระราชทาน ค ในปีถัดไป
การแข่งขัน รอบสอง (16 ทีม)
การแข่งขัน ฟุตบอลถ้วยพระราชทาน ง 2556 รอบสอง (16 ทีม) ทำการแข่งขันระหว่างวันที่ 26-27 พฤษภาคม 2557 ที่สนามศูนย์ฝึกฟุตบอลแห่งชาติ หนองจอก
การแข่งขัน รอบสาม (8 ทีม) รอบก่อนรองชนะเลิศ
การแข่งขัน ฟุตบอลถ้วยพระราชทาน ง 2556 รอบสาม (8 ทีม) ทำการแข่งขันในวันที่ 30 พฤษภาคม 2557 ที่สนามศูนย์ฝึกฟุตบอลแห่งชาติ หนองจอก
ผลการแข่งขัน
ทั้งนี้ทั้ง 8 ทีมที่เข้ามาถึงรอบก่อนรองชนะเลิศ จะได้สิทธิ์ผ่านเลื่อนชั้น ขึ้นไปแข่งขันในฟุตบอลถ้วยพระราชทาน ค ในปีหน้า
การแข่งขัน รอบรองชนะเลิศ
การแข่งขัน ฟุตบอลถ้วยพระราชทาน ง 2556 รอบรองชนะเลิศ ทำการแข่งขันในวันที่ 2 มิถุนายน 2557 ที่สนามศูนย์ฝึกฟุตบอลแห่งชาติ หนองจอก
การแข่งขัน รอบชิงชนะเลิศ
การแข่งขัน ฟุตบอลถ้วยพระราชทาน ง 2556 รอบรองชนะเลิศ ทำการแข่งขันในวันที่ 6 มิถุนายน 2557 ที่ สนามราชมังคลากีฬาสถาน การกีฬาแห่งประเทศไทย หัวหมาก
ซันส์แอนด์ดอจเทอส์
ซันส์ แอนด์ ดอจเทอร์ส (Sons and Daughters) เป็นวงร็อกสี่ชิ้น จากกลาสโกว์ สกอตแลนด์ ประกอบด้วยสมาชิก อเดล เบเธล (ร้อง/กีตาร์/เปียโน) เดวิด โกว (กลอง/เพอร์คัสชัน) เอลิด เลนนอน (เบส/แมนโดลิน/เปียโน) และสกอต แพเตอร์สัน (ร้อง/กีตาร์)
อัลบั้มสองชุดแรกในแนวพังก์บลูส์ คือ Love the Cup EP (2003) และ The Repulsion Box (2005) และอัลบั้มที่ 3 This Gift ที่ผสมผสานดนตรีป็อป 60s ตามแบบฉบับเกิร์ลกรุ๊ปเข้ากับดนตรีพังก์การาจร็อค และเรียบเรียงออกมาในท่วงทำนองของร็อคสดใส อัลบั้มชุดนี้ยังได้เบอร์นาร์ด บัตเลอร์ ร่วมกันทำออกมา
ฮิโรชิ โมริเอะ
ฮิโรชิ โมริเอะ หรือชื่อในวงการเพลงว่า ฮีธ (Heath) (เกิดวันที่ 22 มกราคม พ.ศ. 2511 ที่เมืองอามางาซากิ จังหวัดเฮียวโงะ ประเทศญี่ปุ่น) เป็นนักดนตรี นักแต่งเพลง ชาวญี่ปุ่น และเป็นสมาชิกในตำแหน่งกีตาร์เบสของวงเอ็กซ์ เจแปนคนปัจจุบัน
ฮีธ เข้าร่วมวงเอ็กซ์ เจแปน ในปี ค.ศ. 1992 แทนที่ ไทจิ ซาวาดะ มือเบสคนแรกของวงที่ย้ายไปเล่นให้กับวง ลาวด์เนส โดยเขามีผลงานสตูดิโออัลบั้มร่วมกับเอ็กซ์ เจแปน 2 ชุด คืออัลบั้มอาร์ตออฟไลฟ์ และ อัลบั้ม ดาห์เลีย
หลังจากออกอัลบั้มอาร์ตออฟไลฟ์ ซึ่งเป็นชุดแรกของเขากับเอ็กซ์ เจแปน ในปี ค.ศ. 1993 ฮีธ ก็ได้ออกอัลบั้มเดี่ยวของตนเองออกมาเป็นครั้งแรก ในปี ค.ศ. 1995 โดยทำหน้าที่ร้องนำด้วยตนเอง และได้ร้องเพลงประกอบภาพยนตร์การ์ตูนเรื่องยอดนักสืบจิ๋วโคนัน ในปี ค.ศ. 1996 ก่อนจะกลับไปร่วมงานกับเอ็กซ์ เจแปน อีกครั้งในอัลบั้ม ดาห์เลีย
หลังจากนั้น เอ็กซ์ เจแปน ได้ประกาศยุบวงในปี ค.ศ. 1997 โดยฮีธ ได้รวมกับพาตะ มือกีตาร์ของวงก่อตั้งวงดนตรีชื่อ Dope Headz
HEATH เป็นคนเรียบร้อย ทำงานมีระเบียบแบบแผน รักความสะอาด เขาจะทำความสะอาดห้องและจัดโต๊ะของเขาให้สะอาดและเป็นระเบียบอยู่เสมอ ใจดี ชอบ take care คนอื่น แต่ 2 อันหลังเขาบอกว่าไม่ค่อยแสดงออก  สิงหาคม 1992 X-Japan ประกาศตัวมือเบสคนใหม่ นั่นคือ HEATH ชายที่อายุน้อยที่สุดในวง ในตอนแรกเขาได้รับแรงกดดันมากทีเดียวเพราะความที่เป็นคนใหม่ อีกทั้งยังต้องเล่นในตำแหน่งของ TAIJI ที่มีเทคนิคและฝีมือดีมาก เขาต้องซ้อมหนักกับเพลงต่างๆ ของ X แต่ก็ได้รับความช่วยเหลือจาก TAIJI เป็นอย่างดี หลังจาก ART OF LIFE แล้ว เขาก็เป็นที่ยอมรับของแฟนๆ HEATH เป็นมือเบสของ X ตั้งแต่ปี 1992-1997
แม้ฮีธ จะเป็นมือเบสคนปัจจุบันของเอ็กซ์ เจแปน แต่เขาก็มักจะถูกแฟนเพลงจำนวนมากนำไปเปรียบเทียบกับไทจิ ซาวาดะ มือเบสคนแรกของวงอยู่เสมอ ในเรื่องของฝีมือรวมถึงเทคนิคการเล่นเบสที่ยังเป็นรอง ไทจิ อยู่มาก และไม่ค่อยมีส่วนร่วมในการคิดทำนองเพลงหรือทำนองการเดินเบสร่วมกับวงมากนัก อัลบั้มยุคหลังของเอ็กซ์ เจแปน จึงขาดเสียงเบสที่พลิ้วไหวสวยงามเหมือนกับสตูดิโออัลบั้ม 3 ชุดแรกของวง
นอกจากนี้ ฮีธ มีภาพลักษณ์ที่ดูเงียบขรึมและเรียบร้อยซึ่งต่างจากไทจิ ที่มีภาพลักษณ์ที่มีความเป็นศิลปินเมื่ออยู่บนเวทีมากกว่า อย่างไรก็ตามโยชิกิเคยให้สัมภาษณ์ถึงเหตุผลที่เลือก HEATH มาเป็นสมาชิกในวงจากผู้ที่มาคัดเลือกตัวทั้งหมด ไม่ใช่เพราะว่าเขาเป็นผู้ที่มีฝีมือดีที่สุดในขณะนั้น แต่เป็นเพราะสไตล์การเล่นเบสของ HEATH น่าจะเข้ากับเพลงของวงได้ และมีแนวโน้มที่จะพัฒนาฝืมือได้มากที่สุด
ผลงาน
1985 เข้าวง PARANOIA เป็นวงใต้ดินที่โอซากะ 1986 เข้าวง MEDIA YOUTH เป็นวงใต้ดินที่โตเกียว 1991 ร่วมงาน EXTACY SUMMIT 1991 1992 เข้าวง X หลังจาก TAIJI ออกได้ 10 เดือน เพราะ HIDE โทรไปชวนให้มาช่วยเล่นให้ X ทำงานชิ้นแรกร่วมกับ X ; MINI ALBUM ART OF LIVE 22.2.1995 ออก MINI ALBUM & VDO. PACKAGE LIMITED SALES ( TOP 1 VDO. ) 7.10.1996 ออก SINGLE แรก เมเคียวโนะ เลิฟเวอร์ เป็นเพลง ENDING ของการ์ตูนเรื่อง โคนันยอดนักสืบ 19.2.1997 ออก SINGLE ที่สองชื่อ TRAITOR ปัจจุบัน HEATH เปิดบริษัทชื่อ M 'S COMPANY ร่วมกับ TATSUYA พี่ชาย ตั้งอยู่ที่ตึก LEMONed ที่เดียวกับบริษัทของ HIDE
สำนักพิมพ์กำมะหยี่
สำนักพิมพ์กำมะหยี่ (Gamme Magie Editions) เป็นสำนักพิมพ์ไทยที่ก่อตั้งขึ้นเมื่อเดือนสิงหาคม พ.ศ 2550 จัดพิมพ์ผลงานแปลจากหนังสือต่างประเทศ และผลงานของนักเขียนไทย
ประวัติ
ร่วมก่อตั้งโดย อธิชา มัญชุนากร กาบูล็อง - นักแปลและบรรณาธิการ 10เดซิเบล -นักเขียน และศรินนี วราทร - นักการตลาดและบัญชี เมื่อปี พ.ศ. 2550 ต่อมาในปี พ.ศ. 2551 ศรรวริศา เมฆไพบูลย์ -นักแปลและบรรณาธิการ เข้าร่วมงานในฐานะหัวหน้ากองบรรณาธิการ
หมวดหมู่หนังสือ
- ผลงานจากนักเขียนไทย
สำนักพิมพ์เริ่มต้นออกผลงานเล่มแรก ในเดือนสิงหาคม 2550 คือ คณิตศาสตร์ รส. รวมเรื่องสั้นคณิตศาสตร์ โดย 10เดซิเบล และในเดือนมีนาคม พ.ศ. 2551 จึงออก เด็กหญิงมุกประดับ จากนักเขียนคนเดียวกัน
- ผลงานแปลจากหนังสือต่างประเทศ
2. ลิตเติล เจมส์ (Little Gems)- หนังสือจากนักเขียนหน้าใหม่ที่น่าสนใจ เช่น  มาร์จอเน่  ซาทราพิ เจ้าของผลงานการ์ตูน แพร์ซโพลิส
วิชัย วิวิตเสวี
วิชัย วิวิตเสวี (เกิด 6 พฤศจิกายน พ.ศ. 2488) กรรมการป้องกันและปราบปรามการทุจริตแห่งชาติ (ป.ป.ช.) อดีตผู้พิพากษาหัวหน้าคณะในศาลฎีกา และกรรมการตุลาการ (กต.)
ตำแหน่งสุดท้าย คือ ผู้พิพากษาหัวหน้าคณะในศาลฎีกา และยังเป็นกรรมการตุลาการ (กต.) ก่อนจะได้รับแต่งตั้งตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 19 ลงวันที่ 22 กันยายน 2549
พระราชปุจฉา
รายละเอียด
ธรรมเนียมของการมีพระราชปุจฉานี้มีมาแต่โบราณ ปรากฏหลักฐานตามพระสูตรว่ามีพระมหากษัติรย์บางพระองค์ได้ทูลถามข้ออรรถธรรมแก่สมเด็จพระสมมาสัมพุทธเจ้า และมีหลักฐานในคัมภีร์ชั้นปกรณ์วิเสสปรากฏในคัมภีร์มิลินทปัญหา ที่พระเจ้ามิลินทร์ได้ซักถามพระนาคเสนเถระเกี่ยวกับหลักธรรมต่าง ๆ อย่างวิจิตรพิสดาร ในประเทศไทยมีการเก็บข้อมูลเกี่ยวกับพระราชปุจฉาของพระมหากษัตริย์พระองค์ต่าง ๆ นับตั้งแต่ปลายสมัยอยุธยาจนถึงสมัยรัตนโกสินทร์มากถึง 63 เรื่อง มีทั้งส่วนที่เกี่ยวกับข้อธรรมล้วน ๆ และข้อปฏิบัติทางศาสนา และกิจทางโลกที่เกี่ยวเนื่องกับคำสอนของพุทธศาสนา
ทั้งนี้ พระราชปุจฉาในรัชกาลพระบาทสมเด็จพระจอมเกล้าเจ้าอยู่หัว มีความแตกต่างอย่างเห็นได้ชัดกับรัชกาลก่อน ๆ โดยมีพระราชปุจฉาเพียง 2 ข้อส่วนอีก 5 ข้อที่เหลือเป็นพระบรมราชาธิบายเกี่ยวเนื่องจากหลักปฏิบัติทางศาสนา อันเนื่องมาจากพระบาทสมเด็จพระจอมเกล้าเจ้าอยู่หัวเคยทรงผนวชมานานถึง 27 พรรษา นอกจากจะทรงเชี่ยวชาญในพระธรรมวินัยและหลักปฏิบัติทางศาสนาแล้ว ยังทรงเป็นผู้สถานาคณะธรรมยุติกนิกายอีกด้วย
ในประเพณีการมีพระราชปุจฉาทุกครั้ง ได้มีการจดข้อพระราชปุจฉา และคำพระราชาคณะถวายวิสัชนา รักษาไว้ในหอหลวง จึงได้มีหนังสือพระราชปุจฉาเป็นทำนองจดหมายเหตุ และเป็นตำราให้ศึกษา จึงมีสำเนากระจัดกระจายอยู่ในที่ต่าง ๆ ต่อมาหอสมุดวชิรญาณได้รวบรวมและจัดพิมพ์ขึ้นเท่าที่สามารถรวบรวมได้ แบ่งออกเป็น 5 ภาค ด้วยกัน คือ
ภาคที่ 1 พระราชปุจฉาครั้งกรุงศรีอยุธยา มีพระราชปุจฉา 13 เรื่อง จัดพิมพ์ครั้งแรกเมื่อปี พ.ศ. 2464
ภาคที่ 3 พระราชปุจฉาในพระบาทสมเด็จพระพุทธยอดฟ้าฯ ตอนที่ 2 มีพระราชปุจฉา 23 เรื่อง จัดพิมพ์ครั้งแรก เมื่อปี พ.ศ. 2464
ภาคที่ 4 พระราชปุจฉาในพระบาทสมเด็จพระนั่งเกล้าฯ มีพระราชปุจฉาฯ เรื่อง จัดพิมพ์ครั้งแรก เมื่อปี พ.ศ. 2465
ภาคที่ 5 พระราชปุจฉาในพระบาทสมเด็จพระจอมเกล้าฯ กับพระบาทสมเด็จพระจุลจอมเกล้าฯ ซึ่งมีอยู่ 7 เรื่อง และ 2 เรื่องตามลำดับ จัดพิมพ์ครั้งแรกเมื่อปี พ.ศ. 2465 และพิมพ์ครั้งที่สองเมื่อปี พ.ศ. 2475
ต่อมาได้พบพระราชปุจฉาใน พระบาทสมเด็จพระพุทธเลิศหล้านภาลัย และในพระบาทสมเด็จพระมงกุฎเกล้าฯ จึงได้จัดพิมพ์เป็นภาค ปกิรณกะ และได้ย่อความพระราชปุจฉาทุกภาค รวมไว้ด้วย ได้จัดพิมพ์ครั้งแรกเมื่อปี พ.ศ. 2479 และครั้งที่สองเมื่อปี พ.ศ. 2508 ในการพิมพ์เมื่อปี พ.ศ. 2517 ได้รวมพระราชปุจฉาทั้ง 6 ภาคเข้าด้วยกัน และได้เพิ่มเติมพระราชปุจฉาที่ 3-4 และ 5 ในพระบาทสมเด็จพระจุลจอมเกล้าฯ และในพระบาทสมเด็จพระเจ้าอยู่หัวอานันทมหิดล ซึ่งได้พบใหม่ไว้ด้วย
พระราชปุจฉาเหล่านี้ ถือเป็นแบบอย่างแก่พระมหากษัตริยาธิราชในรัชกาลต่อ ๆ มาในการบำเพ็ญพระองค์เป็นองค์ศาสนูปถัมภก และเป็นแบบอย่างแก่พสกนิกรในการศึกษาและพิจารณาพระธรรมวินัยของสมเด็จพระสัมมาสัมพุทธเจ้า เพื่อยังประโยชน์สุขแก่ตน และเป็นแนวทางปการปฏิบัติให้ถึงพร้อมความสุขสวัสดีแก่ชีวิต สมดังที่ปรากฏในมงคลสูตรที่ระบุถึงมงคล 38 ทั้งประการ โดยหนึ่งในนั้นคือ การฟังธรรมตามกาล การสนทนาธรรมตามกาล และการทำให้แจ้งซึ่งพระนิพพาน
พระราชปุจฉาในรัชกาลสมเด็จพระนารายณ์มหาราช
พระราชปุจฉาที่ 1 ว่าด้วยการลาสิกขาบท
พระราชปุจฉาที่ 2 ว่าด้วยเรื่องพระภิกษุนินทาพระเจ้าแผ่นดิน
พระราชปุจฉาที่ 3 ว่าด้วยชาวอุดรกุรูมิได้เป็นทุกข์
พระราชปุจฉาที่ 4 ว่าด้วยเรื่องคนเชื่อกรรม
พระราชปุจฉาที่ 5 ว่าด้วยเรื่องแขกเมือง
พระราชปุจฉาที่ 6 ว่าด้วยความรู้ของพระโพธิสัตว์ในชาติก่อน
พระราชปุจฉาที่ 7 ว่าด้วยทศพลญาณ
พระราชปุจฉาที่ 8 ว่าด้วยโพธิปักขิยธรรม
พระราชปุจฉาที่ 9 ว่าด้วยเหตุที่พระพุทธศาสนา มาประดิษฐานในปัจจันตประเทศ
พระราชปุจฉาที่ 10 ว่าด้วยเหตุที่ห้ามมิให้บวชกะเทย
พระราชปุจฉาในรัชกาลสมเด็จพระเพทราชา
พระราชปุจฉาว่าด้วยอัฏฐธรรมปัญหา
พระราชปุจฉาในรัชกาลสมเด็จพระเจ้าบรมโกศ
พระราชปุจฉาที่ 1 ว่าด้วยสังฆภัตร
พระราชปุจฉาที่ 2 ว่าด้วยการอุทิศเทวดาพลี
พระราชปุจฉาในรัชกาลพระบาทสมเด็จพระพุทธยอดฟ้าจุฬาโลกมหาราช
พระราชปุจฉาที่ 1 ความว่า สิ่งซึ่งมีผู้อุทิศเป็นกัลปนาในอารามนั้น ๆ แต่กาลก่อนเป็นต้น ซึ่งบัดนี้ยับเยินสาปสูญแล้ว จะควรทำประการใด จึงไม่มีโทษ ? พระราชปุจฉาที่ 2
ข้อ 1 ที่ว่าสรรพสัตว์ทั้งปวงที่เกิดมาในวัฏสงสาร ล้วนเป็นญาติกัน ก็ในศาสนาพระพุทธเจ้าทั้ง 3 พระองค์ที่ล่วงมาแล้ว ปรทัตตูปชีวีเปรตที่เป็นญาติของพระเจ้าพิมพิสารนั้น มิได้เป็นญาติกับคนที่เกิดในศาสนา พระเจ้าทั้ง 3 พระองค์นั้นบ้างหรือ จึงได้ทนทุกข์ทรมานรอพระเจ้าพิมพิสารอยู่ถึง 3 ชั่วพุทธันดร
ข้อ 2 อายุของปรทัตตูปชีวีเปรต อันเป็นเศษบาปจากนรก เหตุไรจึงยืนกว่าสัตว์ในมหาอเวจีนรก ?
ข้อ 3 อายุสัตว์ในอเวจีมหานรกนั้น กำหนดด้วยกัลป์แผ่นดินหรืออันตรกัลป์
ข้อ 4 พระปัจเจกโพธิและพระยาจักรพรรดิ์ จะเกิดขึ้นเมื่อสิ้นศาสนาพระเจ้าแห่งเราหรือไม่?
ข้อ 5 พระอินทร์และเทวดาองค์ใหม่ จะได้วิมานและบริวารขององค์เก่า หรือได้เป็นส่วนบุญของตนเอง?
พระราชปุจฉาที่ 3 ว่าด้วยมาฆมานพเป็นพระอินทร์ มีช้างเอราวรรณแลอื่น ๆ เกิดด้วยบุญ แต่เมื่อผู้อื่นได้เป็นพระอินทร์จะมีช้างเอราวรรณแลอื่น ๆ เหมือนมาฆมานพฤๅไม่
พระราชปุจฉาที่ 4
ข้อ 1 ว่าซึ่งกำหนดอายุสัตวในอเวจีมหานรกด้วยอันตรกัลป เปนด้วยเหตุใด
ข้อ 3 ว่าถ้ากัลปใดฉิบหายวันใด สัตวในอเวจีมหานรกพ้นทุกข์ในวันนั้น แลสัตวนรกนั้นพ้นทุกข์ไปทีเดียวฤๅ ฤๅกรรมให้ผลสืบไปในกัลปอื่นอีก
ข้อ 4 ว่าญาติพระยาพิมพิสาร ต้องทรมานในนรกช้านานถึง 92 แผ่นดิน ด้วยเหตุใด
พระราชปุจฉาที่ 5
ข้อ 1 ว่าพระบรมโพธิสัตวแห่งเรา เป็นพระเจ้าสมมุติวงศ์ฤๅเป็นพระอินทร์ ความเถียงกันอยู่
ข้อ 2 ว่ามาฆมานพ ซึ่งได้เป็นพระอินทร์นั้น ได้บำเพ็ญกุศลในภัทกัลป์นี้ ฤๅกัลป์อื่น
พระราชปุจฉาที่ 6
ข้อ 1 ว่ามีพระบาฬีว่า อสูรคิดถึงต้นปาริกชาติ จึงขึ้นไปทำสงครามกับพระอินทร์ดังนี้ เห็นเปนหนึ่งว่าต้นปาริกชาติเกิดอยู่ก่อนพระอินทร์
ข้อ 2 ว่าต้นปาริกชาติเกิดเพราะบุญของพระอินทร์ แล้วจะเอาเป็นไม้ประจำทวีปได้ฤๅ
ข้อ 3 ว่าเมื่อแรกตั้งปฐมกัลปหามีดาวดึงส์ไม่ ต่อพระอินทร์ชนะเนวาสิกแล้ว จึงได้ชื่อว่าดาวดึงส์ ถ้าดังนั้นเห็นว่าจักรวาฬอื่นไม่มีพระอินทร์ และเรื่องที่พระอินทร์วิวาทกับอสูรนั้น มีทุกขจักรวาฬหรือไม่
พระราชปุจฉาที่ 7 ว่าด้วยโทษที่ล่วงเกินในสงฆ์ จะมีวิธีลุกโทษอย่างใด
พระราชปุจฉาที่ 8 ว่าด้วยอานิสงส์ซึ่งยิ่งกว่ากันเป็นชั้น ๆ ตั้งแต่บุคลิกทาน จนถึงจำเริญพระไตรลักษณาญาณกับอานิสงส์บำรุงยกพระศาสนา ใครจะยากกว่ากัน
พระราชปุจฉาที่ 9
ข้อ 1 ว่าในจักรวาฬอื่นรักษาศีลหรือไม่ ถ้ารักษาศีล ผู้ใดสั่งสอน เมื่อมิรู้จักองค์แห่งศีล จะจัดเอาเป็นศีลได้ฤๅไม่
ข้อ 2 ว่านิยตมิจฉาทิษฐิประพฤติพอต้องเข้าในศีล 5 ศีล 8 จะจัดเอาเป็นศีลได้ฤๅไม่ ถ้าเปนศีลได้แล้วจะไปนรกฤๅไม่
พระราชปุจฉาที่ 10
ข้อ 1 ว่าด้วยอานิสงส์บุญแห่งสัมปัตตวิรัติศีล นิยตมิจฉาทิฐิปฏิบัติพอต้องเข้าแล้ว พลอยสิ้นสูญไปด้วย ฤๅจะให้ผลสืบไป
ข้อ 2 ว่าด้วยธรรมดาศีล แห่งประพุทธมารดานั้น เกิดด้วยบุญพระพุทธมารดา ฤๅเกิดด้วยอานุภาพบุญแห่งพระโพธิสัตว
ข้อ 3 ว่าด้วยนิยติมิจฉาทิฐิ จะพ้นจากสังสารทุกข์ได้ฤๅไม่
พระราชปุจฉาที่ 11 ว่าด้วยของสงฆ์ซึ่งโจรลักฤๅมีผู้ขุดร่อนได้ผู้ได้ของนั้นมาไม่รังเกียจ สงสัย นำมาใช้สรอยเอง ฤๅให้ปันผู้อื่น จะมีโทษฤๅไม่
พระราชปุจฉาที่ 16 ว่าด้วยเมื่อพระพุทธศาสนา ครบ 5000 ปี แล้ว มีผู้ประทุษร้ายต่อเจดียฐาน คือพระพุทธรูปเปนต้น จะมีโทษฤๅไม่
พระราชปุจฉาที่ 17 ว่าด้วยปลาว่ายน้ำตามสำเภาฟังธรรม แลนกแขกเต้าซึ่งภาวนาอัฏฐิกรรมมัฏฐาน กลับชาติมาเปนมนุษย์ ได้สำเร็จมรรคผล
พระราชปุจฉาที่ 18 ว่าด้วยพระธรรมเจดีย์ถวายเทศนา ว่าด้วยเกิดในอขณะอสมัย ไม่ควรรักษาพรหมจรรย์
พระราชปุจฉาที่ 19
ข้อ 1 ว่าด้วยทรัพย์ซึ่งปรับไหมจากผู้ลักของสงฆ์ ทรัพย์นั้นจะควรทำประการใดจึงจะพ้นโทษ
ข้อ 2 ว่าด้วยสัตวนรกที่กำหนดอายุด้วยพุทธันดร ถ้าพุทธันดรยาวออกไป สัตว์นั้นจะมิต้องทนทุกข์มากไปฤๅ
พระราชปุจฉาที่ 20 ว่าด้วยนาคทั้งปวงกลัวมนต์อาลัมภายน์ แต่เจ้าสุทัสน์แลนางอัจจมุขีนั้นไม่กลัวฤๅ
พระราชปุจฉาที่ 21 ว่าด้วยเรื่องสึกภิกษุลาวเสียแล้วบวชใหม่ ปฤกษาว่ามีบรรพชาโทษเพราะอักขรวิบัตินั้น มีพระพุทธบัญญัติว่า อักขระภาษาอื่นผิดเพี้ยนไม่เป็นบรรพชาอุปสมบท ฤๅมีพระพุทธบัญญัติไว้ว่า เหตุที่จะเปนบรรพชาอุปสมบทได้กี่ประการ ไม่เปนบรรพชาอุปสมบทกี่ประการ
พระราชปุจฉาที่ 22
ข้อ 1 ว่าด้วยคนใบ้หนวกจะอุปสมบทได้ฤๅไม่
ข้อ 2 ว่าด้วยบุคคลกล่าวอักขระวิปลาศจะอุปสมบทได้ฤๅ ไม่
ข้อ 3 ว่าด้วยบุคคลกล่าวอักขระเสียงเบาดังเสียงกา จะสวดปาติโมกข์ รับไตรสรณาคมน์ บรรพชาควรฤๅไม่
ข้อ 4 ว่าด้วยคนพูดไม่ชัด จะดีกว่าคนใบ้ บอด หนวก ฤๅไม่ แลจะบรรพชาอุปสมบทได้ฤๅไม่
ข้อ 5 ว่าด้วยบุคคลกล่าวอักขระวิปลาศ แลเจ้านาคมีอาพาธ 5 ประการ แล้วกล่าวปฏิเสธว่าไม่มี จะมิเปนมุสาฤๅ จะอุปสมบทเปนภิกขุได้ฤๅไม่
ข้อ 6 จะสำคัญสิ่งไรจึงจะรู้ว่าอักขระบริบูรณ์
พระราชปุจฉาที่ 23 ว่าด้วยพระฯ โปรดแต่คนใบ้ บอด หนวก แลคนเป็นอันตรายิกธรรมดอกฤๅ แลคนที่ว่าอักขระวิปลาศนั้น โทษมีประการใดจึงไม่โปรด ถ้าดัดแปลงสั่งสอนมิได้ แล้วจะสวดญัตติให้เป็นภิกษุทีเดียวเหมือนคนใบ้ บอด หนวก นั้นจะได้ฤๅไม่
พระราชปุจฉาที่ 24
ข้อ 1 ว่าด้วยบุคคลรับพระไตรสรณาคมน์แลศีล 10 บวชเป็นสามเณร จะกำหนดเอาวาจาภาษาเปนประมาณฤๅ ๆ จะกำหนดเอาศรัทธาเจตนาเปนประมาณ ข้างไหนจะดีกว่ากัน
ข้อ 2 ว่าสมเด็จพระพุทธเจ้าตรัสเทศนาโปรดสัตว กำหนดเอาอักขระเปนประมาณ ฤๅกำหนดเอาจิตรศรัทธาเปนประมาณ
พระราชปุจฉาที่ 25
ข้อ 2 ว่าคนแก่ฟันหัก ก็คงจะว่าอักขระไม่ชัด เหตุไฉนจึงบรรพชาอุปสมบทไม่ได้
ข้อ 3 ว่าด้วยทารกซึ่งพอจะเปิบข้าวแลขับกาได้ ก็คงจะยังพูดไม่ชัด เหตุไฉนจึงว่าบรรพชาเป็นสามเณรได้
พระราชปุจฉาที่ 26 ว่าด้วยผู้ที่ไม่เปนอุปสัมบันแลปาราชิก บุคคลให้อุปสมบทกุลบุตรแลทำสังฆกรรมต่าง ๆ จะเป็นสังฆกรรมฤๅไม่
พระราชปุจฉาที่ 27 ว่าด้วยปาราชิกเปนคู่สวด บวชกุลบุตรเปนภิกษุได้แล้ว จะหัดสวดให้ถูกฐานกรณ์ไป ต้องการอะไร
พระราชปุจฉาที่ 28 ว่าด้วยผู้ร้ายลอกทองพระพุทธรูป จะบรรพชาอุปสมบทขึ้นหรือไม่
พระราชปุจฉาที่ 29 ว่าด้วยเศวตฉัตรมีกี่ชั้น
พระราชปุจฉาที่ 30 ว่าด้วยอานิสงส์ซึ่งถวายไตรจีวรนั้น จะได้ไตรจีวรลอยมาต่อเมื่อ ชาติที่จะได้พระนิพพาน ฤๅจะได้ในชาติที่ยังไม่ได้พระนิพพานบ้าง
พระราชปุจฉาที่ 31
ข้อ 1 ว่าด้วยพระอรหันต์บางพวก ที่ได้เป็นเอหิภิกษุ ทรงบาตรไตรจีวรเปนทิพก็มี ที่ไม่ได้ก็มี ที่แสวงหาไม่ได้ จนนิพพานก็มี ท่านทั้ง 3 จำพวกนี้ ได้ทำกุศลไว้แต่ปางก่อนอย่างไร
ข้อ 3 ว่าด้วยนางภิกษุณี ได้เปนเอหิภิกษุณีมีบ้างฤๅไม่
ข้อ 4 ว่าด้วยนางภิกษุณี จะมีพรรษาถึงร้อยก็ดี ถึงเปนพระอรหันต์แล้วก็ดี ยังต้องไหว้ภิกษุที่บวชใหม่ เพราะเหตุไร
พระราชปุจฉาที่ 32 ว่าด้วยพระอัครสาวก และพระอสีติสาวก พระปกติสาวก สร้างพระบารมีมาจนสำเร็จพระอรหัตผล ช้าเร็จต่างกัน ตามกาลกำหนด พระกิริยาอารมณ์ก็เป็นปรกติ มิได้ปรากฏหยาบช้าประการใด แต่พระองคุลิมาลนั้นได้เปนยักษ์ เปนมาร เปนท้าวพระยา ก็ล้วนแต่ใจบาปหยาบช้าทำปาณาติบาตโดยมาก จนมาในปัจฉิมชาติ จะได้พระอรหัตในชาตินั้นแล้ว ก็ยังเปนโจรฆ่ามนุษย์เปนอันมาก ซึ่งว่าพระองคุลิมาลสร้างพระบารมีแสนกัลป์นั้น จะนับว่าสร้างบารมีอย่างไร
เข็ม
เข็ม อาจหมายถึง
พระราชปุจฉา
พระราชปุจฉาในรัชกาลพระบาทสมเด็จพระพุทธยอดฟ้าจุฬาโลกมหาราช
ข้อ 1 มีในพระบาฬีว่า พระโพธิสัตว์สร้างพระบารมีบำเพ็ญเบญจมหาบริจาคมีให้พระเศียรเป็นทานมากกว่าผลมะพร้าวในแผ่นดิน เปนต้น เมื่อค้นหาเรื่องในชาดกนิทาน ไฉนจึงมีน้อยนัก ไม่สมกับอุประมาไว้นั้น
พระราชปุจฉาที่ 34 ว่าด้วย พระโพธิสัตว์ และสาวกสร้างบารมีแสนกัลป์นั้นกำหนดอย่างไร
พระราชปุจฉาที่ 35 ว่าเหตุไฉนจึงไม่นับพระพิมพาไว้ในพระพุทธสหจร แลเหตุไฉนจึงได้ยกว่า ยิ่งฝ่ายมหาอภิญญา เฉภาะมีแต่ 4 องค์ คือพระอรรคสาวกซ้าย พระอรรคสาวกขวา พระพิมพา พระพากุลเถระเท่านั้น แลเหตุไฉนจึงจัดพระบารมี พระพุทธบิดา, พระพุทธมารดา พระพุทธบุตรว่าแสนกัลป เหมือนพระอสีติสาวกและปกติสาวกเล่า
พระราชุจฉาที่ 36 ว่าด้วยช้างป่าเลไลยพูดภาษามนุษย์ไม่ได้ การฝึกพูดภาษามนุษย์ได้ จะต่างกันด้วยเหตุอันใด
พระราชปุจฉาที่ 37 ว่าด้วยพระปัจเจกพุทธเจ้า แลพระยาบรมจักรพรรดิ์ไม่เกิดในสูญกัลป์นั้น ด้วยเหตุไร
พระราชปุจฉาที่ 38 ว่าด้วยสัตว์ คือ นก ไก่ เป็ด ห่านตัวเมีย มิได้สัมผัสตัวผู้ มีฟองไข่ฟักไม่เป็นตัวด้วยเหตุอะไร ถ้าฆ่าฟองไข่นับจะเป็นปาณาติบาตฤๅไม่
พระราชปุจฉาที่ 39 ว่าด้วยพระราชประสงค์จะทรงฟังพระวินัยปิฎก จะควรฤๅไม่
พระราชปุจฉาในรัชกาลพระบาทสมเด็จพระพุทธเลิศหล้านภาลัย
พระราชปุจฉาเรื่องพิธีวิสาขบูชา ความว่า สรรพการกุศล ซึ่งได้ทรงบำเพ็ญมาเป็นนิจการนั้น ยังไม่เต็มพระราชศรัทธา มีพระทัยปรารถนาจะใคร่ทรงบำเพ็ญพระราชกุศล ให้มีผลวิเศษประเสริฐยิ่ง ที่ยังมิได้ทรงประทำเพื่อจะให้แปลกประหลาด จะทรงบำเพ็ญพระราชกุศลใดจึงจะควร
พระราชปุจฉาในรัชกาลพระบาทสมเด็จพระนั่งเกล้าเจ้าอยู่หัว
พระราชปุจฉาที่ 1
ข้อ 1 ว่าด้วยการสร้างหอพระในพระราชวังจะควรฤๅไม่
ข้อ 2 ว่าด้วยการสร้างหอพระกับสร้างพระวิหาร จะมีผลเสมอกันฤๅต่างกัน
ข้อ 3 ว่าถ้าจะมีผู้เชิญพระไปไว้ยังพระวิหาร และเข้าอาไศรยอยู่ในหอพระฤๅรื้อหอพระไปปลูกเสียที่อื่น แล้วปลูกที่อาไศรยลงในที่นั้นจะมีโทษฤๅไม่
พระราชปุจฉาที่ 2
ข้อ 1 ว่าด้วยอากรค่าน้ำแลอากรสุราที่พระเจ้าแผ่นดินทรงบัญญัติขึ้น จะเป็นโทษฤๅเป็นคุณ
ข้อ 2 ว่าพระเจ้าพิมพิสาร แลพระเจ้ามหานามจะปราบปรามโจรผู้ร้าย มิให้เกี่ยวข้องแก่ทศอกุศลกรรมบถ แลจะเรียกส่วยสาอากร ให้ปราศจากมิจฉาชีพนั้นจะวางอารมณ์ประการใด
ข้อ 3 ว่าด้วยท้าวเวสวรรณมหาราชเป็นพระโสดา จะลงทัณฑกรรมแก่บริวารที่หยาบช้า ด้วยกรรมกรณ์อันใด แลจะวางพระสติประการใด
พระราชปุจฉาที่ 3 ความว่า จะเอาทองพระพุทธรูปวัดมงคลบพิตรซึ่งหักพังอยู่นั้น กับทั้งทองเครื่องประดับสำหรับพระบาง มาหล่อเปนพระพุทธรูปขึ้นอิกองค์หนึ่ง จะควรฤๅไม่
พระราชปุจฉาที่ 4 ว่าด้วยสามัคคีรสจะมีคุณประการใด
พระราชปุจฉาที่ 5 ความว่า ฉันใดจะได้พระภิกษุสามเณรเปนบาเรียน ให้สมควรแก่พระราชศรัทธา
พระราชปุจฉาที่ 6
ข้อ 2 ว่าด้วยคนเข็ญใจมีทรัพย์อยู่เพียงกหาปณะหนึ่ง จะทำบุญสิ่งใดจึงจะให้ได้อานิสงส์ มากเท่ากับผู้มีทรัพย์ ทำตั้ง 100 และ 1,000 กหาปณะ
พระราชปุจฉาที่ 7
ข้อ 1 ว่าได้บำเพ็ญพระราชกุศลสิ่งใดไว้ จึงได้มาเสวยศิริราชสมบัติฉะนี้ แล้วไฉนจึงให้ได้เสวยปิยวิปโยคทุกข์เนือง ๆ
ข้อ 2 ว่าด้วยทรงพระปริวิตกถึงสมเด็จพระพุทธเจ้าหลวง และพระพันปีหลวง และพระบรมราชประยุรวงศานุวงศ์ แลข้าทูลละอองธุลีพระบาท แลพระราชพาหนะทั้งปวงว่า ยังไม่สมควรที่จะล่วงลับไป ไฉนจึงล่วงลับไป
ข้อ 3 ว่าได้ทรงบำเพ็ญพระราชกุศลไว้เป็นอันมาก แลได้ทรงแผ่ส่วนพระราชกุศลนั้น แด่สมเด็จพระประยุรวงศานุวงศ์ มีสมเด็จพระพุทธเจ้าหลวงเปนต้น ไฉนพระราชกุศลนั้น จึงไม่ช่วยป้องกันไว้ได้
ข้อ 4 ว่าจะบำเพ็ญพระราชกุศลสิ่งใด จึงจะมีพระชนม์ยืนนาน แลพรักพร้อมด้วยพระราชโอรสราชธิดา แลพระประยุรวงศานุวงศ์ทั้งปวง
พระราชปุจฉาที่ 8 พระราชปรารถ เรื่องพระสงฆ์ไทยห่มผ้าอย่างมอญ
พระราชปุจฉา ในรัชกาลพระบาทสมเด็จพระจอมเกล้าเจ้าอยู่หัว
พระราชปุจฉาที่ 1 ว่าด้วยทรัพย์มรดกของสมเด็จพระพุทธโฆษาจารย์ จะเป็นของสงฆ์หรือไม่
พระราชปุจฉาที่ 2 ว่าด้วยเรื่องพัทธสีมา จะต้องมีพระบรมราชานุญาตหรือไม่
พระบรมราชาธิบายที่ 3 ว่าด้วยการในพระพุทธศาสนา
พระบรมราชาธิบายที่ 4 ว่าด้วยคำว่า ตถาคต อหํ มํ มมํ เม พระสงฆ์มาใช้ว่า อาตมาเสียหมด
พระบรมราชาธิบายที่ 5 ว่าพระภิกษุบางรูปเที่ยวฝากตัวให้กว้างขวาง ในกรมหาดไทย กลาโหม กรมท่า โดยหวังยศเมื่อสึกแล้ว
พระบรมราชาธิบายที่ 6 หนังสือโต้ตอบกับพะม่า
พระบรมราชาธิบายที่ 7 ว่าด้วยพระภาพโมลีถวายเทศนาใช้คำผิด
พระราชปุจฉา ในรัชกาลพระบาทสมเด็จพระจุลจอมเกล้าเจ้าอยู่หัว
พระราชาปุจฉาที่ 1 เรื่องแปลศัพท์พระนิพพาน
พระราชปุจฉาที่ 2 ว่าด้วยการก่อพระทรายและเรื่องเตภาติกชฎิล
พระราชปุจฉาที่ 3 ว่าด้วยเรื่องจตุโลกบาล
พระราชปุจฉาที่ 4 ว่าด้วยเรื่องปัญจอภิเษก
พระราชปุจฉาที่ 5 ว่าด้วยเรื่องศัพท์ "ณัฏฐ์"
พระราชปุจฉา ในรัชกาลพระบาทสมเด็จพระเจ้าอยู่หัวอานันทมหิดล
พระราชปุจฉาว่าด้วยแนวทางการศึกษาพระพุทธศาสนา เพื่อเตรียมตัวและช่วยเหลือในการที่จะอุปสมบท
พระราชปุจฉาในรัชกาลพระบาทสมเด็จพระวชิรเกล้าเจ้าอยู่หัว
เมื่อวันที่ 8 เมษายน พ.ศ. 2564 พระบาทสมเด็จพระวชิรเกล้าเจ้าอยู่หัวทรงมีพระราชปุจฉาเผดียงถามสมเด็จพระอริยวงศาคตญาณ (อัมพร อมฺพโร) และพระเถรานุเถระ ว่าด้วยเรื่องจะส่งเสริมการเรียนการสอนพระบาลีอย่างไรให้เข้าถึงพระไตรปิฏก
ดูเพิ่ม
ประชุมพระราชปุจฉา ภาค 4 http://www.thapra.lib.su.ac.th/objects/rarebook/r2489/bq135%E0%B8%9B45_2465.pdf
ประชุมพระราชปุจฉา ฉบับย่อ http://heritage.mod.go.th/king/question/index.htm
วันหยุดในประเทศแอลเบเนีย
ด้านล่างนี้ เป็นรายชื่อวันหยุดในประเทศแอลเบเนีย
เซ็กซ์ทัวร์เด็ก
คนใช้บริการทางเพศจากเด็กสามารถจัดประเภทได้โดยแรงจูงใจ และผิดจากความเชื่อที่แพร่หลาย คนใคร่เด็กโดยมากไม่ใช่คนใช้บริการ มีคนที่ชอบใจทารุณเด็ก เพราะอาจจะรู้สึกว่า โอกาสเสี่ยงต่อกามโรคจะต่ำกว่า และก็มีคนที่ใช้ตามโอกาส คือคนที่ไม่ได้แสวงหาเด็กโดยตรง แต่ว่าทำไปตามโอกาสที่มี และอาจจะไม่สนใจอายุของโสเภณีก่อนที่จะเริ่มกิจกรรมทางเพศ เด็กโดยมากที่ถูกฉวยประโยชน์มีอายุต่ำกว่า 12 ขวบ
ส่วนคนใคร่เด็กอาจจะใช้อินเทอร์เน็ตเพื่อวางแผนการเดินทาง โดยสืบหาและแลกเปลี่ยนข้อมูลเกี่ยวกับบริการเซ็กทัวร์เด็ก และว่าเด็กที่ไหนสามารถหาได้ง่ายที่สุด ซึ่งโดยปกติทั่วไปจะเป็นเขตที่มีรายได้ต่ำ มีรัฐบาลบางประเทศที่ออกฎหมายให้สามารถดำเนินคดีต่อประชาชนของตนเนื่องจากการทารุณเด็กทางเพศที่ทำนอกประเทศ แต่ว่า แม้ว่ากฎหมายต่อต้านทัวร์เซ็กซ์เด็กอาจจะปรามคนทำผิดแบบตามโอกาสที่ทำตามอารมณ์ชั่ววูบ คนใคร่เด็กที่เดินทางเฉพาะเจาะจงเพื่อฉวยประโยชน์จากเด็กจะห้ามไม่ได้อย่างง่าย ๆ
พื้นเพ
ทัวร์เซ็กซ์เด็กสัมพันธ์อย่างใกล้ชิดกับความยากจน ภาวะสงคราม การปรับเศรษฐกิจให้เป็นแบบอุตสาหกรรมอย่างสายฟ้าแลบ และการเติบโตของประชากรอย่างรวดเร็ว ยกตัวอย่างเช่น ในลาตินอเมริกาและเอเชียอาคเนย์ เด็กจรจัดบ่อยครั้งเริ่มค้าประเวณีเพราะไม่มีทางเลือกอื่น นอกจากนั้นแล้ว เด็กที่มีจุดอ่อนก็ยังเป็นเป้าหมายที่ง่ายในการฉวยประโยชน์ของคนค้าเด็ก
เซ็กซ์ทัวร์เด็กเป็นเรื่องที่ศึกษาได้ยากเพราะว่าประเทศต่าง ๆ มีอายุที่ยอมให้ร่วมประเวณีได้ต่าง ๆ กัน ยกตัวอย่างเช่น ประเทศญี่ปุ่นมีกำหนดที่ 13 ปี และบาห์เรนกำหนดที่ 21 ปี
ประเทศไทย กัมพูชา อินเดีย บราซิล และเม็กซิโก เป็นเขตที่มีการฉวยประโยชน์ทางเพศจากเด็กมากที่สุด ในประเทศไทย จำนวนเด็กโสเภณีไม่แน่นอน แต่สถาบันวิจัยระบบสาธารณสุข (สวรส) รายงานว่า มีเด็ก 40% ในบรรดาโสเภณีที่มีอยู่ในประเทศ ในกัมพูชา ประเมินว่า 1/3 ของโสเภณีทั้งหมดอายุต่ำกว่า 18 ปี ในอินเดีย ตำรวจรัฐบาลกลางกล่าวว่า เชื่อว่ามีเด็กประมาณ 1.2 ล้านคนที่ค้าประเวณี จนกระทั่งถึงเร็ว ๆ นี้ พิจารณากันว่าบราซิลมีประวัติแย่ที่สุดในการค้าประเวณีเด็กต่อจากประเทศไทย แต่ตามรายงานข่าวของบีบีซี เวิลด์นิวส์ "ปัจจุบัน บราซิลกำลังแซงประเทศไทยโดยเป็นศูนย์ทัวร์เซ็กซ์เด็กที่นิยมที่สุดในโลก" ส่วนอีกสำนักข่าวหนึ่งรายงานว่า "บราซิลในปัจจุบันมีแนวโน้มเอียงสูงเรื่องทัวร์เซ็กซ์เด็กที่พร้อมจะกลายเป็นที่หนึ่งแซงประเทศไทย"
ทัวร์เซ็กซ์ที่ตั้งเป้าหมายที่เด็ก เป็นแรงจูงใจทางการเงินระดับสูงต่อผู้ค้าเด็ก การค้ามนุษย์ทุกอย่างมีผลกระทบต่อเด็กประมาณ 1.2 ล้านคนต่อปี สำนักงานยาเสพติดและอาชญากรรมแห่งสหประชาชาติ (UNODC) กล่าวในปี 2552 ว่า การค้ามนุษย์ 79% ทั่วโลกเป็นไปเพื่อการฉวยประโยชน์ทางเพศ ซึ่งเป็นอาชญากรรมที่เติบโตเร็วที่สุดอย่างหนึ่งของโลก
กองทุนเพื่อเด็กแห่งสหประชาชาติ (UNICEF) ให้ข้อสังเกตว่า กิจกรรมทางเพศบ่อยครั้งมองว่าเป็นเรื่องส่วนตัว ทำให้ชุมชนไม่อยากจะเข้าไปแซกแทรงในกรณีฉวยประโยชน์ทางเพศ แต่ทัศนคติเช่นนี้ทำให้เด็กมีจุดอ่อนเพิ่มขึ้นในการถูกฉวยประโยชน์ ทั้งคนในพื้นที่และผู้ท่องเที่ยวเซ็กซ์ ฉวยประโยน์ทางเพศจากเด็กผู้ที่ถูกสูบเข้าไปในการค้าทางเพศของผู้ใหญ่ และอินเทอร์เน็ตก็เป็นอุปกรณ์การติดต่อที่มีประสิทธิภาพสำหรับบุคคลต่าง ๆ ที่จะแชร์ข้อมูลเกี่ยวกับจุดหมายปลายทางและการหาซื้อเด็ก
ในกรณีที่เกี่ยวกับเด็ก สหรัฐอเมริกามีกฎหมายที่เข้มงวดสำหรับทั้งประชาชนและผู้ที่ถือใบเขียวที่เดินทางไปต่างประเทศเพื่อจะประพฤติผิดต่อเด็ก ถึงกระนั้น ทั้งสื่อลามกอนาจารเด็ก เซ็กซ์ทัวร์ และการค้ามนุษย์ก็ยังเป็นอุตสาหกรรมที่เติบโตเร็วที่สุด มีกฎหมายสหรัฐที่กำลังพิจารณาในสภาสมาชิกผู้แทนราษฎร ที่จะบังคับให้เตือนเจ้าหน้าที่ในประเทศที่เป็นเป้าหมายว่า ผู้ทำผิดทางเพศในสหรัฐตั้งใจที่จะเดินทางไป และสนับสนุนให้ประเทศอื่นเก็บรายชื่อของผู้ทำผิดทางเพศ แล้วแจ้งสหรัฐเมื่อผู้ทำผิดนั้นอาจเดินทางไปยังสหรัฐเพื่อเซ็กซ์ทัวร์ แม้ว่าจะมีปัญหาหนักเกี่ยวกับทะเบียนผู้ทำผิดทางเพศของสหรัฐ กลุ่มสิทธิมนุษยชนเช่น ECPAT และ UNICEF เชื่อว่านี้เป็นแนวทางที่ถูกต้อง
ปัจจัยอย่างหนึ่งที่ทำให้บราซิลแซงหน้าประเทศอื่น ๆ ก็คือมีการใช้อุตสาหกรรมกีฬาตกปลาในเขตแอมะซอนเป็นตัวบังหน้า กระทรวงต่างประเทศของสหรัฐรายงานในปี 2551 ว่า "เมื่อกลางปีนี้ ตำรวจของรัฐบาลกลางในเมืองมาเนาส์ได้เริ่มการสืบสวนข้อหาว่า บริษัทท่องเที่ยวที่มีคนต่างชาติเป็นเจ้าของจัดทัวร์ตกปลาเข้าไปในเขตแอมะซอน ที่จริง ๆ แล้วเป็นเซ็กซ์ทัวร์สำหรับคนใคร่เด็กชาวอเมริกันและยุโรป จนกระทั่งถึงสิ้นปี การสืบสวนก็ยังเป็นไปประสานกับเจ้าหน้าที่ตำรวจต่างชาติ"